CELEX: 32011D0131
Language: sl
Date: 2011-02-25 00:00:00
Title: 2011/131/EU: Sklep Komisije z dne 25. februarja 2011 o spremembi Priloge II k Odločbi 2006/766/ES glede vključitve Fidžija na seznam tretjih držav in ozemelj, iz katerih je dovoljen uvoz ribiških proizvodov za prehrano ljudi (notificirano pod dokumentarno številko C(2011) 1082)  Besedilo velja za EGP

26.2.2011   
            
            
               SL
            
            
               Uradni list Evropske unije
            
            
               L 53/73
            
         SKLEP KOMISIJE
   z dne 25. februarja 2011
   o spremembi Priloge II k Odločbi 2006/766/ES glede vključitve Fidžija na seznam tretjih držav in ozemelj, iz katerih je dovoljen uvoz ribiških proizvodov za prehrano ljudi
   (notificirano pod dokumentarno številko C(2011) 1082)
   (Besedilo velja za EGP)
   (2011/131/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (1), in zlasti člena 11(1) Uredbe,
   ob upoštevanju naslednjega:
   
               (1)
            
            
               Uredba (ES) št. 854/2004 določa posebna pravila za organizacijo uradnega nadzora proizvodov živalskega izvora. Zlasti določa, da se proizvodi živalskega izvora uvažajo samo iz tretje države ali dela tretje države, ki je na seznamu, sestavljenem v skladu z navedeno uredbo.
            
         
               (2)
            
            
               Uredba (ES) št. 854/2004 določa tudi, da je treba pri sestavljanju in posodabljanju takih seznamov upoštevati nadzor Unije v tretjih državah in jamstva pristojnih organov tretjih držav v zvezi s skladnostjo ali enakovrednostjo z zahtevami iz zakonodaje Unije o krmi in živilih ter s pravili o zdravstvenem varstvu živali iz Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2).
            
         
               (3)
            
            
               Odločba Komisije 2006/766/ES z dne 6. novembra 2006 o določitvi seznamov tretjih držav in ozemelj, iz katerih je dovoljen uvoz školjk, iglokožcev, plaščarjev, morskih polžev in ribiških proizvodov (3), vsebuje seznam tistih tretjih držav, ki izpolnjujejo merila iz Uredbe (ES) št. 854/2004 in zato lahko jamčijo, da navedeni proizvodi, izvoženi v Unijo, izpolnjujejo predpisane sanitarne pogoje iz zakonodaje Unije za varovanje zdravja potrošnikov. V Prilogi II k navedeni odločbi je seznam tretjih držav, iz katerih je dovoljen uvoz ribiških proizvodov za prehrano ljudi.
            
         
               (4)
            
            
               Fidži trenutno ni vključen na seznam iz Priloge II k Odločbi 2006/766/ES kot tretja država, iz katere je dovoljen uvoz ribiških proizvodov za prehrano ljudi.
            
         
               (5)
            
            
               Nadzor Unije za oceno sistema nadzora, ki se uporablja na Fidžiju za nadzor ribiških proizvodov za izvoz v Unijo, zadnji tak nadzor je bil opravljen septembra 2010, skupaj z jamstvi pristojnih organov Fidžija zagotavlja, da so pogoji, ki se v navedeni tretji državi uporabljajo za ribiške proizvode za prehrano ljudi za izvoz v Unijo, enakovredni pogojem iz ustrezne zakonodaje Unije. Zato je treba Prilogo II k Odločbi 2006/766/ES spremeniti, da se dovoli uvoz iz Fidžija ribiških proizvodov za prehrano ljudi.
            
         
               (6)
            
            
               Odločbo 2006/766/ES je zato treba ustrezno spremeniti.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V Prilogi II k Odločbi 2006/766/ES se pred vnosom za Falklandske otoke vstavi vnos za Fidži:
   
      
                  
                     „FJ
                  
               
               
                  
                     FIDŽI“
                  
               
               
                   
               
            
   Člen 2
   Ta sklep je naslovljen na države članice.
   
      V Bruslju, 25. februarja 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 139, 30.4.2004, str. 206.
   
      (2)  UL L 165, 30.4.2004, str. 1.
   
      (3)  UL L 320, 18.11.2006, str. 53.